विद्यार्थियों ने प्लांट का भ्रमण कर ली जानकारी
बारां| राष्ट्रीयआविष्कार अभियान के तहत मिडिल स्कूल बमूलिया जागीर के विद्यार्थियों ने सोमवार को कलमंडा के समीप स्थित प्लांट का अवलोकन किया। गणित-विज्ञान क्लब की प्रभारी सुनीता त्रिपाठी ने बताया कि संस्था प्रधान सूर्यप्रकाश शर्मा के नेतृत्व में बच्चों ने ऑटोमेटिक प्लांट का भ्रमण किया। कंपनी के मैनेजिंग डायरेक्टर मनीष साबू ने बच्चों को तिलहन खरीद से लेकर निर्माण पैकिंग तक की जानकारी दी। संदर्भ व्यक्ति जगदीश शर्मा, राजाराम मीणा, कौशल्या राठौर आदि ने बच्चों को तकनीकी जानकारी दी। संस्था प्रधान सूर्यप्रकाश शर्मा ने बताया कि शैक्षिक भ्रमण के बाद बड़ां की बावड़ी के उद्यान में विद्यार्थियों ने स्वच्छता अभियान के तहत श्रमदान किया। साथ ही कक्षा आठवीं के विद्यार्थियों को विदाई दी गई। इस अवसर पर एसएमसी अध्यक्ष देवकरण सुमन, पूर्व सरपंच रामप्रसाद सुमन, बड़ां सरपंच परमानंद , पंच कृष्ण मुरारी शर्मा ने विचार व्यक्त किए।
hin_Deva hin_Deva